open-index/open-wikipedia-markdown huggingface dataset:
Západné krídlo

**Západné krídlo** () je americký dramatický televízny seriál z prostredia americkej politiky, ktorého autorom je Aaron Sorkin. Vysielaný bol televíznou stanicou NBC v rokoch 1999 až 2006. 

Dej televízneho seriálu hovorí o jednotlivých členoch štábu amerického prezidenta, o fiktívnom prezidentovi Josiahu Barletovi a jeho rodine. Príbeh sa z veľkej časti odohráva v západnom krídle Bieleho domu. Televízny seriál vyznamenali viacerými oceneniami, na konte má napríklad štyri ceny Emmy v kategórii najlepší dramatický televízny seriál. 

## Postavy a obsadenie

* ***Josiah "Jed" Barlet*** – herec: Martin Sheen

* ***Abbey Bartlett*** – herečka: Stockard Channing

* ***Leo McGarry*** – herec: John Spencer

* ***Josh Lyman*** – herec: Bradley Whitford

* ***Sam Seaborn*** – herec: Rob Lowe

* ***Donna Moss*** – herečka: Janel Maloney

* ***Kate Harper*** – herečka: Mary McCormack

* ***C.J.Cregg*** – herečka: Allison Janney

* ***Charlie Young*** – herec: Dulé Hill

* ***Toby Ziegler*** – herec: Richard Schiff

* ***Mandy Hampton*** – herečka: Moira Kelly

* ***Arnold Vinick*** – herec: Alan Alda

* ***Matt Santos*** – herec: Jimmy Smits

* ***Will Bailey*** – herec: Joshua Malina

* ***Annabeth Schott*** – herečka: Kristin Chenoweth

## Zdroj

Kategória:Televízne seriály z roku 1999
Kategória:Dramatické televízne seriály
Manganometria

náhľad|Počas manganometrie sa využíva roztok manganistanu draselného na stanovenie rôznych analytov.

**Manganometria** alebo **permanganometria** je metóda chemickej kvantitatívnej analýzy. Ide o redoxnú titráciu, v ktorej sa využíva manganistan na meranie množstva analytu prítomného v neznámej chemickej vzorke. Skladá sa z dvoch krokov: 

* štandardizcácia roztoku manganistanu draselného, napríklad pomocou roztoku šťaveľanu sodného alebo kyselinou šťaveľovou, 
* titrácia analytu roztokom manganistanu draselného.

Manganometria umožňuje detekciu a kvantitatívne stanovenie rôznych látok v roztoku, napríklad zlúčeniny železa, šťaveľany, dusitany, jodidy, tiosírany, siričitany, peroxidu vodíka a iných.

Roztok manganistanu draselného je pri manganometrii bezfarebných roztokov priamo i indikátorom – pri nadbytku manganistanu draselného po dosiahnutí bodu ekvivalencie spôsobuje fialové sfarbenie roztoku. Pri titrácii farebných roztokov možno využiť redoxné indikátory. Okrem toho je možné použiť i spektrofotometrické stanovenie.

## Reakcia
V závislosti na podmienkach, pri ktorých titrácia prebieha, sa mangán v manganistane redukuje z oxidačného stavu +VII na +VI, +IV alebo +II. 

Vo väčšine prípadov prebieha manganometria vo veľmi kyslých roztokoch, v ktorých prebieha nasledovná elektrochemická reakcia:

: MnO4- + 8 H+ + 5 e− →  Mn2+ + 4 H2O;  *E*° = +1,51 V

čo naznačuje, že v kyslom roztoku je KMnO4 veľmi silným oxidačným činidlom, ktoré je schopné oxidovať Fe2+ (*E*°Fe3+/Fe2+ = +0,77 V), Sn2+ (*E*°Sn4+/Sn2+ = +0,2 V) a dokonca i Cl− (*E*°Cl2/Cl− = +1,36 V). Na okyslenie roztoku sa používa kyselina sírová, pretože ostatné kyseliny s manganistanom reagujú (napríklad kyselina chlorovodíková sa oxiduje na plynný chlór).

V slabo kyslom roztoku však MnO4- nemôže prijať 5 elektrónov a redukovať sa na Mn2+. Namiesto toho prijíma len tri elektróny a tvorí zrazeninu MnO<sub>2</sub> podľa reakcie:

: MnO4- + 4 H+ + 3 e− → MnO2 + 2 H2O; *E*° = +0,59 V

Niektoré zdroje uvádzajú nasledovnú rovnicu:

: MnO4- + 2 H2O + 3 e− → MnO2 + 4 OH-

V silne zásaditom roztoku, kde je kocentrácia c(NaOH) >1&nbsp;mol dm−3, prijíma manganistan len jeden elektrón a vzniká z neho mangánan:

: MnO4- + e− → MnO42- ; *E*° = +0.56 V

## Referencie

## Zdroj

Kategória:Titrácia
Kategória:Manganistany
Brezová (vrch v Branisku)

**Brezová** () je vrch v pohorí Branisko. Leží nad Širokým, približne  severne od Krompách. 

## Poloha
Nachádza sa v strednej časti Braniska, v geomorfologickom podcelku Sľubica. Leží v Prešovskom kraji, v okrese Prešov a na katastrálnom území obce Víťaz. Najbližšími sídlami sú na východnom úpätí situované obce Široké a Víťaz, južným smerom sa nachádzajú Hrišovce a Vojkovce, západným Dúbrava a Harakovce.

## Opis
Brezová leží v rázsoche, ktorá vybieha severovýchodným smerom z hlavného hrebeňa medzi Sľubicou () a Suchým hrbom (). Severne sa nachádza Zvolanská () a Patria (), západne Rudník (), Rajtopíky (), Suchý hrb a Sľubica, južným Predný () a Zadný Moravec () a Kamenčie () a východným smerom Zimná hora (), Za horou () a Vtáčia hora (). Masív odvodňuje riečka Svinka, ktorá patrí do povodia rieky Hornád. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je však možné pozorovať okolité vrcholy Braniska, pri priaznivých podmienkach tiež východnú časť Nízkych Tatier, Vysoké a Belianske Tatry, Levočské vrchy, Čergov, Šarišskú vrchovinu, Slanské vrchy, Čiernu horu a Volovské vrchy.

## Prístup
Na vrchol nevedie značená turistická trasa, no východným úbočím prechádza traverzom  modro značená trasa z priesmyku Branisko cez rázc. Peklisko do sedla Predky.

## Referencie

## Pozri aj
* Sľubica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Prešov
Kategória:Víťaz (okres Prešov)
Cyrano z predmestia (album)

***Cyrano z predmestia*** je názov spoločného hudobného projektu, muzikálu, ktorého autormi sú hudobníci Pavol Hammel, Marián Varga a textári Kamil Peteraj a Ján Štrasser. Okrem dramatizácie diela v javiskovej forme, bol muzikál vydaný ako hudobný album, ktorý vyšiel v roku 1978  hudobnom vydavateľstve Opus.

Tento album mimo muzikálu najvýraznejšie reprezentovala skladba „Pieseň pre Roxanu“, ktorá je skôr známa svojim podtitulom „Ja nemám lásku v malíčku“.

## Zoznam skladieb

## Výroba albumu
* Pavol Hammel – akustická gitara
* Marián Varga – klavír, organ
* František Griglák – elektrická sólová gitara
* Ivan Belák, Ladislav Lučenič – basová gitara
* Karol Oláh, Peter Szapu – bicie nástroje
* vokálna skupina Vivat: Dežo Ursiny, Ivan Minárik, Laco Lučenič, Miroslav Žbirka, Pavol Hammel
* Zdenko Macháček – zbormajster
** Orchester a zbor Novej scény v Bratislave
;Účinkujúci interpreti v nahrávkach:
* Cyrano – Jozef Benedik (3, 4, 7, 9, 12, 15)
* Ján – Martin Danko (13)
* Roxana – Jana Jakubcová (2, 6, 13, 14), Kamila Magálová–Slováková (5, 11, 15, 17)
;Produkcia
* Ivan Krajíček – réžia
* Ing. Ivan Bradáč – zvuková réžia
* Ján Lauko – hudobná réžia
* Milan Vašica – zodpovedný redaktor
* Alta Vášová – autorka libreta
* Luboš Ogoun – choreografia
* Marián Jurík – text na obale albumu
* Peter Pišťanek – text na reedícii albumu z roku 1998
* Igor Kovár – obal
* Ivan Vychlopen – dizajn

## Referencie

Kategória:Hudobné albumy z 1978
Kategória:Albumy Pavla Hammela
Kategória:Albumy Mariána Vargu
Let It Bleed

**Let It Bleed** môže byť:

*album skupiny Rolling Stones, pozri Let It Bleed (album)
**pieseň z tohto albumu, pozri Let It Bleed (skladba)
*román Iana Rankina, pozri Let It Bleed (román)
Ovsište (rozlišovacia stránka)

**Ovsište** môže byť:

* miestna časť v Bratislave v mestskej časti Petržalka, pozri Ovsište
* dedina v Srbsku, pozri Ovsište (Srbsko)
Lindsay Duncanová

**Lindsay Duncanová** CBE (; * 7. november 1950, Edinburgh, Škótsko, Spojené kráľovstvo) je škótska herečka.

## Detstvo a mladosť
Duncanová sa narodila v robotníckej rodine v Edinburghu. Jej otec slúžil v britskej armáde 21 rokov, kým sa stal štátnym zamestnancom. Jej rodičia sa presťahovali do Leedsu, potom Birminghamu, keď bola ešte dieťa. 

Otec Duncanovej zomrel pri autonehode, keď mala 15 rokov. Jej matka trpela Alzheimerovou chorobou a zomrela v roku 1994; inšpirovala Sharmana Macdonalda k napísaniu hry *Zimný hosť* (1995) v réžii Alana Rickmana, ktorý neskôr získal aj filmové spracovanie. 

## Kariéra
Spočiatku sa venovala najmä divadelnému herectvu. V televízii sa objavovala prevažne vo vedľajších úlohách.

Väčší úspech získala rolou v inscenácii *Top Girls* od Caryl Churchillovej, inscenovanej na Royal Court v Londýne a neskôr presunutej do Public Theatre v New Yorku. Jej herecký výkon v podaní Lady Nijo, jej vyniesol herecké ocenenie Obie. 

V roku 1985 nastúpila do Royal Shakespeare Company kvôli inscenácii *Troilus a Cressida*, v ktorej hrala Helenu Trójsku. V septembri rovnakého roku, stvárnila rolu markízy de Merteuil v *Les Liaisons Dangereuses*, hre Christophera Hamptona podľa francúzskeho románu. Keďže divadelná inscenácia mala úspech, v apríli 1987 herecké obsadenie, hrali inscenáciu aj v divadle Broadway. Za svoj herecký výkon bola nominovaná na divadelné ocenenie Tony a získala Olivierovu cenu za najlepšiu herečku. 

Aby potešila svojho malého syna, fanúšika Hviezdnych vojen, Duncanová sa uchádzala o rolu matky Anakina Skywalkera, v prvej časti *[[Hviezdne vojny: Epizóda I – Skrytá hrozba|Star Wars]]*, z roku 1999, ale nebola obsadená; no získala vedľajšiu dabingovú rolu.  

V roku 2003 si zahrala po boku Diane Lane, vo filme *Pod toskánskym slnkom*.  Vo februári 2009 stvárnila britskú premiérku Margaret Thatcher v životopisnom filme, *Margaret*. V roku 2014, si zahrala v televíznej sérii *Ctihodná žena*, po boku Maggie Gyllenhaal. V rovnakom roku, si zahrala vo filme *[[Birdman]]*.

V roku 2017 sa pripojila k hereckému obsadeniu televízneho seriálu *Pozostalí* a o rok neskôr, hrala v televíznom seriály *Čas čarodejníc*.

## Súkromný život
Duncanová je vydatá za škótskeho herca Hiltona McRaea, s ktorým sa zoznámila v roku 1985 v Royal Shakespeare Company. Spolu žijú v severnom Londýne. Majú jedného syna, Cala McRaea, narodeného v septembri 1991.

## Iné projekty

## Externé odkazy
* 
* 

## Zdroj

Kategória:Škótske filmové herečky
Kategória:Škótske televízne herečky
Kategória:Škótske divadelné herečky
Kategória:Držitelia ceny Tony
Kategória:Držitelia ceny Laurenca Oliviera
Kategória:Osobnosti z Edinburghu
Beggars Banquet

**Beggars Banquet** je siedmy britský a deviaty americký štúdiový album britskej rockovej skupiny the Rolling Stones vydaný 6. decembra 1968.

Štýl albumu bol oproti predchádzajúcim dvom albumom kapely Between the Buttons a Their Satanic Majesties Request, pre ktoré bol charakteristický psychedelický zvuk, zmenou. Počas nahrávania *Beggars Banquet* sa *Rolling Stones* vrátili ku svojim blues rockovým počiatkom, takže album sa žánrovo podobá skôr na ich prvé albumy, s tým rozdielom, že kompozične bol už na omnoho vyššej úrovni. Zvukár Glynn Johns sa vyjadril, že album bol doposiaľ kapelin najlepší výtvor. Pozorovať môžeme aj experimentáciu s rôznymi latinskoamerickými, ázijskými a africkými hudobnými nástrojmi.

## Zoznam skladieb

Autormi všetkých skladieb sú Mick Jagger a Keith Richards okrem *[[Prodigal Son]]*, ktorej autorom je Robert Wilkins.

## Nahrávanie albumu
**The Rolling Stones**

* Mick Jagger – spev a vokály, rumbové gule, harmonika 
* Keith Richards – elektrická gitara, akustická gitara, basová gitara, slide gitara, vokály
* Brian Jones – akustická gitara, slide gitara, sitara, harmonika, mellotron, tambura
* Bill Wyman – basová gitara, rumbové gule, šekere
* Charlie Watts – bicie, tamburína, ozvučné drievka, tabla

**Ďaľší hudobníci**

*Nicky Hopkins&nbsp;– klavír , mellotron, organ 
*Rocky Dzidzornu&nbsp;– kongo 
*Ric Grech&nbsp;– husle 
*Dave Mason&nbsp;– shenai 
*Jimmy Miller&nbsp;– sprievodné vokály 
*Watts Street Gospel Choir&nbsp;– sprievodné vokály 
*Anita Pallenberg&nbsp;– sprievodné vokály 
*Marianne Faithfull&nbsp;– sprievodné vokály  

## Referencie

Kategória:Albumy The Rolling Stones
Kategória:Hudobné albumy z 1968
Tiché miesto

**Tiché miesto** je americký post-apokalyptický horor z roku 2018. Režíroval ho John Krasinski, ktorý sa podieľal aj na scenári, spolu s tvorcami príbehu Bryanom Woodsom a Scottom Beckom. Dej sa točí okolo otca (Krasinski) a matky (Emily Blunt), ktorí sa snažia prežiť a vychovať deti (Millicent Simmonds a Noah Jupe) v postapokalyptickom svete obývanom slepými príšerami s ostrým sluchom.

Beck a Woods začali príbeh vytvárať už na vysokej škole. V júli 2016 si Krasinski prečítal ich základný scenár a v marci nasledujúceho roku bol najatý na réžiu a dopracovanie scenára. Krasinski a Blunt boli obsadení do hlavných úloh v máji 2017. Natáčanie prebiehalo v severnej časti štátu New York od mája do novembra 2017.

Film mal premiéru na festivalovej konferencii South by Southwest 9. marca 2018 a do filmovej distribúcie v Spojených štátoch ho spoločnosť Paramount Pictures zaradila 6. apríla. Snímka celosvetovo zarobila viac ako 350 miliónov dolárov a získala si aj uznanie kritikov. Na stránke Rotten Tomatoes film opísali ako „inteligentný, zlomyseľne desivo skvelý“  a  National Board of Review a American Film Institute ho vyhlásili za jeden z desiatich najlepších filmov roka 2018. Snímka si získala aj nominácie na niekoľko ocenení, vrátane Zlatého glóbusu za najlepšiu pôvodnú hudbu ; ceny Akadémie za najlepší strih zvuku ; Ceny Amerického spolku spisovateľov za najlepší pôvodný scenár; a na cenu Screen Actors Guild Award za Výborný herecký výkon herečky vo vedľajšej úlohe bola nominovaná Emily Blunt, ktorá nomináciu aj premenila. 

Pokračovanie *Tiché miesto Časť II* bolo uvedené do kín 28. mája 2021. Réžie sa opäť zhostil John Krasinski, vrátilo sa aj herecké obsadenie, ku ktorému pribudol Cillian Murphy.

## Referencie

Kategória:Filmy štúdia Paramount Pictures
Kategória:Filmy z 2018
Kategória:Filmy podľa názvu
Faust a margaréty

***Faust a margaréty*** je štúdiový album slovenského speváka Pavla Hammela a skupiny Prúdy. Tento album vydalo v roku 1980 hudobné vydavateľstvo Opus.

V roku 1999 vyšla cez vydavateľstvo Bonton albumu reedícia, *Faust a margaréty* / *Vrabec Vševed*. Táto verzia obsahovala ako bonusy šesť pôvodných skladieb z albumu *[[Vrabec Vševed]]* (1979), ku ktorým boli pridané štyri skladby, pripravené pre televízny recitál zo zhudobnených básní Miroslava Válka, ktoré neboli dovtedy na žiadnom hudobnom médiu zverejnené.

## Zoznam skladieb

## Výroba albumu
* Pavol Hammel – spev, akustická gitara, harmonika
* Ladislav Lučenič – gitara, basová gitara, efekty, vokály (113)
* Ján Lauko – klávesové nástroje (113, 20, 23), klavír (16)
* Jaroslav Filip – klavír (113), elektrický klavír, klarinet (14, 15, 1719)
* Martin Karvaš (20, 23) – klávesové nástroje
* Marián Varga – symtetizátor (113, 14, 18, 19)
* Pavel Daněk – basová gitara (14, 15, 1719)
* Cyril Zeleňák – bicie
* Dušan Hájek – bicie, perkusie (113)
* Dezider Ursiny – gitara (18)
* František Griglák – gitara (113, 20, 23), syntetizátor (113) 
* vokálna skupina Vivat: Dežo Ursiny, Ivan Minárik, Laco Lučenič, Miroslav Žbirka, Pavol Hammel – vokály (119)
;Produkcia
* Ján Lauko, Milan Vašica (1419) – hudobná réžia
* Milan Vašica – zodpovedný redaktor
* Gustáv Šoral, Jozef Hanák, Ing. Juraj Filo – zvuková réžia
* Ivan Minárik – technická spolupráca (113)
* Alexander Soldán – remastering (1999)
* Peter Pišťanek – producent vydania z roku 1999, sprievodný text na obale
* Alexander Bugan, Jan Mesiner – návrh obalu
* Peter Sedlák – výtvarný návrh

## Referencie

Kategória:Albumy skupiny Prúdy
Kategória:Albumy Pavla Hammela
Kategória:Hudobné albumy z 1980
Depo Trnávka

**Depo Trnávka** je depo v Bratislave, v mestskej časti Nové Mesto, v lokalite Trnávka, ktorú prevádzkuje DPB. Depo je 1. prevádzky - divízie Autobusy (1DPA) a 1. prevádzky - divízia Trolejbusy (1DPT). Z depa sú vypravované autobusové a trolejbusové linky do väčšiny mesta.

Vypravované linky:
* autobusové:      
* trolejbusové:      

## Vozidlový park
Vo vozidlovom parku Depa Trnávka sa nachádzajú 4 typy trolejbusov a 9 typov autobusov, ktoré denne vypravuje:
* Autobusy
** Mercedes-Benz Citaro CNG
** SOR NB 18 City
** Solaris Urbino 10
** SOR NB 12 City
** Iveco Urbanway 10,5M
** Solaris Urbino 8,6
** Rošero First FCLEI
** Otokar Kent C 18,75
** SOR NS 12 Diesel
* Trolejbusy
** Škoda 30Tr SOR
** Škoda 31Tr SOR
** Škoda-Solaris 24m
** Škoda 27Tr Solaris
* Historické autobusy:
** Solaris Urbino 15 CNG
** Irisbus Citelis 12M
** Tedom C12 G
** Karosa B 741
** SOR B 9,5
** Mercedes-Benz Sprinter
** Mercedes-Benz O 405 GN
** Novoplan C-12NG
** Ikarus 435
** Ikarus 417
** Ikarus 415
** Ikarus 412
** TAM 272 a 180 M
** TAM 260 a 180 M
** Karosa B 941
** Karosa B 941E
** Karosa B 732
** Karosa B 731
** Karosa C 744
** Karosa C 734
** Karosa ŠM 11
** Karosa ŠL 11
** Ikarus 280
** Ikarus 283
** Škoda 706 RTO
** Škoda 706 RO
* Historické trolejbusy:
** Škoda 14Tr
** Škoda 9Tr
** Škoda 8Tr
** Škoda 7Tr
** Škoda T 11
** Tatra T400
** FBW Tr51 - Tüscher - Oerlikon
** MAN MPE - Sodomka - Siemens

## Dopravné spojenie

## Referencie

Kategória:Doprava v Bratislave
Kategória:Nové Mesto (Bratislava)
Kategória:Vozovne na Slovensku
Zvolanská

**Zvolanská** () je vrch v pohorí Branisko. Leží nad Širokým, približne  severne od Krompách. 

## Poloha
Nachádza sa v strednej časti Braniska, v geomorfologickom podcelku Smrekovica. Leží v Prešovskom kraji, v okrese Prešov a na katastrálnom území obce Široké. Najbližším sídlom je na východnom úpätí situovaná obec Široké, rovnakým smerom leží Víťaz a Fričovce, severovýchodne sa nachádza Šindliar, západne Dúbrava, Harakovce, Korytné a Poľanovce.

## Opis
Zvolanská leží na konci rázsochy, ktorá vybieha južným smerom z masívu Smrekovice v hlavnom hrebeni. Severne sa nachádza Homôľka (), Nad Bučom () a Patria (), západne Rudník () a Rajtopíky (), južne Suchý hrb () a Brezová () a východne Vtáčia hora (), Zimná hora () a vrch Za horou (). Masív odvodňuje riečka Svinka a jej prítoky, ktoré patria do povodia rieky Hornád. Na vrchol nevedie značený turistický chodník. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je však možné pozorovať okolité vrcholy Braniska, pri priaznivých podmienkach tiež Čergov, Šarišskú vrchovinu, Slanské vrchy, Čiernu horu, Volovské vrchy, Slovenský raj, východnú časť Nízkych Tatier, Vysoké a Belianske Tatry.

## Prístup
Na vrchol nevedie značená turistická trasa, preto prístup je možný neznačenými lesnými chodníkmi alebo po hrebeni, odbočením zo  žlto značenej trasy na vrchole Patrie.

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Prešov
Kategória:Široké
Antiochos (syn Démétria)

**Antiochos** () bol grécky sochár v 1. stor. pred Kr.

Podpis sochára Antiocha, syna Démétria z Antiocheie, je vyrytý na podstavci zo sochy z modrošedého hymettského mramoru (dobre zachovaného zo všetkých strán), ktorý objavili v archeologickej lokalite starovekého atického mesta Eleusis. Nápis na podstavci datujú približne na koniec 1. stor. pred Kr.
 

Podľa niektorých starších autorov (z 19. storočia) sa nenarodil v meste Antiocheia (Antiocheí je známych niekoľko), ale v atickom déme tohto mena (existencia atického dému Antiocheia je však nie veľmi pravdepodobná). Pre paleografický charakter inej fragmentárnej signatúry na soche od sochára rovnomenného mena sa zdá, že od neho treba odlíšiť iného sochára, a to Antiocha z Atén.

## Referencie a bibliografia

 
Kategória:Sochári starovekého Grécka
Depo Hroboňova

**Depo Hroboňova** je depo v Bratislave, v mestskej časti Staré Mesto, ktoré prevádzkuje DPB. Depo je 2. prevádzka - divízie Trolejbusy (2DPT). Z depa sú vypravované trolejbusové linky do celého mesta.

Vypravované linky:
* trolejbusové:          

## Vozidlový park
Vo vozidlovom parku Depa Hroboňova sa nachádzjú  4 typy trolejbusov, ktoré denne vypravuje:
* SOR TNS 12
* Škoda 21 Tr
* Škoda 30 Tr SOR
* Škoda 31 Tr SOR

Historický list vozidiel Depa Hroboňova:

* Škoda 25 Tr Irisbus
* Škoda 15 TrM
* Škoda 15 Tr
* Škoda 14 TrM
* Škoda 14 Tr
* Škoda Sanos S 200
* Škoda T 11
* Škoda 9 Tr
* Škoda 8 Tr
* Tatra T400
* Škoda 7 Tr
* FBW Tr51 - Tüscher - Oerlikon
* MAN MPE - Sodomka - Siemens

## Dopravné spojenie

## Referencie

Kategória:Doprava v Bratislave
Kategória:Staré Mesto (Bratislava)
Kategória:Vozovne na Slovensku
Dušan Dědeček

**Dušan Dědeček** (* 6. júl 1962, Brezno) je  slovenský športový funkcionár a tréner. Všeobecne známym sa stal tým, že 2. októbra 2022 pod vplyvom alkoholu spôsobil dopravnú nehodu, v dôsledku ktorej zahynulo päť mladých študentov a ďalších päť osôb utrpelo zranenia.

## Štúdium a pôsobenie v športe
V roku 1987 absolvoval štúdium telesnej výchovy a športu s trénerským zameraním na Fakulte telesnej výchovy a športu Univerzity Komenského v Bratislave.

Pôsobil ako atletický tréner pre nepočujúcich športovcov, napr. ako tréner deflympioničky Ivany Krištofičovej. Vyše dekádu pôsobil vo funkcii generálneho sekretára Deflympijského výboru Slovenska, 5. októbra 2022 z funkcie odstúpil.

## Kandidatúra v komunálnej politike
V komunálnych voľbách v roku 2010 kandidoval do miestneho zastupiteľstva mestskej časti Bratislava-Karlova Ves za koalíciu strán SMER – sociálna demokracia (SMER-SD), Slovenská národná strana (SNS), Strana zelených Slovenska, Slobodné fórum. V nasledujúcich komunálnych voľbách kandidoval opätovne, za koalíciu strán SMER-SD, SNS, Strana zelených Slovenska a Strana moderného Slovenska. V oboch prípadoch vo voľbách neuspel.

## Dopravná nehoda

2. októbra 2022 krátko po 22:24 pod vplyvom alkoholu spôsobil v Bratislave-Starom Meste dopravnú nehodu, pri ktorej zahynulo päť osôb. Policajný zbor v dôsledku toho začal trestné stíhanie vo veci trestného činu usmrtenia, neskôr bolo vznesené obvinenie z trestného činu všeobecného ohrozenia. D. Dědeček bol zadržaný príslušníkmi Policajného zboru (PZ) priamo na mieste činu a následne bol umiestnený do cely policajného zaistenia, pričom podľa prezidenta PZ Štefana Hamrana sa po čine správal agresívne.

6. októbra sudca pre prípravné konanie Okresného súdu Bratislava I rozhodol, že nebude vzatý do väzby, ktorú požadoval prokurátor. Ten voči tomu podal sťažnosť a odvolací Krajský súd v Bratislave následne 14. októbra rozhodol o vzatí obvineného do väzby.

8. júna 2023 Mestský súd Bratislava I rozhodol o treste 15 rokov odňatia slobody nepodmienečne. Obžalovaný sa k skutku priznal a nevyužil ani právo na odvolanie. Odvolali sa však zástupcovia obetí a tak rozsudok nie je právoplatný.

## Referencie

Kategória:Osobnosti z Brezna
Kategória:Slovenskí tréneri
Kategória:Absolventi Fakulty telesnej výchovy a športu Univerzity Komenského v Bratislave
Nad Bučom

**Nad Bučom** () je vrch v pohorí Branisko. Leží nad Širokým, približne  východne od Spišského Podhradia. 

## Poloha
Nachádza sa v strednej časti Braniska, v geomorfologickom podcelku Smrekovica. Leží v Prešovskom kraji, na hranici okresov Prešov a Levoča a zasahuje na katastrálne územie obce Šindliar a Poľanovce. Najbližšími sídlami sú severozápadne ležiaci Vyšný Slavkov, juhozápadne sú Poľanovce a Korytné, východným smerom sú situované obce Široké, Fričovce a Šindliar a severovýchodne leží Lačnov.

## Opis
Nad Bučom leží v rázsoche, ktorá vybieha južným smerom z masívu Smrekovice () v hlavnom hrebeni a pokračuje na Patriu () a Zvolanskú (). Východne sa nachádza Kravcová (), Suchý vrch () a Homôľka (), južne Zvolanská, Patria a Rudník (), západne Príkre (), Petrova hora () a sedlom Smrekovica oddelená rovnomenná dominanta () a severne Veľká skala () a Boldigaň (). Masív patrí do povodia Hornádu, kde vodu odvádza riečka Svinka a jej prítoky; zo západných svahov Dolný potok, z juhovýchodných Kanný jarok a severovýchodných Suchý potok. Vrchol traverzujú tri značené turistické chodníky, smerujúce do blízkeho sedla. 

### Výhľady
Vrchol pokrýva nesúvislý lesný porast s veľkými odlesnenými plochami, ktorý umožňuje obmedzený rozhľad. Z vhodných lokalít je tak možné pozorovať okolité vrcholy Braniska, pri priaznivých podmienkach tiež Vysoké a Belianske Tatry, východnú časť Nízkych Tatier, Hornádsku kotlinu, Slovenský raj, Volovské vrchy, Čiernu horu, Slanské vrchy, Šarišskú vrchovinu a Čergov.

## Prístup
Na vrchol nevedie značený chodník, no traverzom vedie poblíž do sedla Smrekovica:

*  zelená značka zo sedla Branisko 
*  žltá značka zo Šindliara cez Homôľku
*  modrá značka:
** od východu z Lipoviec cez Kravcovú
** od juhozápadu zo sedla Branisko

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Prešov
Kategória:Vrchy v okrese Levoča
Kategória:Šindliar
Kategória:Poľanovce
Patria (vrch v Branisku)

**Patria** () je vrch v pohorí Branisko. Leží nad Širokým, približne  severne od Krompách. 

## Poloha
Nachádza sa v strednej časti Braniska, v geomorfologickom podcelku Smrekovica. Leží v Prešovskom kraji, v okrese Prešov a na katastrálnom území obce Široké. Najbližšími sídlami sú východným smerom situované obce Široké, Fričovce a Šindliar, západným leží Korytné a Poľanovce.

## Opis
Patria leží v rázsoche, ktorá vybieha južným smerom z masívu Smrekovice () v hlavnom hrebeni a pokračuje na Zvolanskú (). Východne sa nachádza Sopková () a Príkry hrb (), severne Homôľka (), Nad Bučom () a Smrekovica, západne Príkre () a Ostrá hôrka () a južne Rudník (), Rajtopíky (), Brezová () a Zvolanská (). Masív patrí do povodia Hornádu, kde vodu z juhozápadnej časti odvádza riečka Svinka, z východu jej prítok Kolbašský potok a zo severu Kanný jarok. Vrcholom vedie značený turistický chodník zo Širokého. 

### Výhľady
Vrchol pokrýva nesúvislý lesný porast, ktorý umožňuje obmedzený rozhľad. Z vhodných lokalít je tak možné pozorovať okolité vrcholy Braniska, pri priaznivých podmienkach tiež Levočské vrchy, Vysoké a Belianske Tatry, východnú časť Nízkych Tatier, Hornádsku kotlinu, Slovenský raj, Volovské vrchy, Čiernu horu, Slanské vrchy, Šarišskú vrchovinu a Čergov.

## Prístup
* po  žlto značenej trase:
** od východu z obce Široké
** od severu z rázc. Rozsochy
* po  zelenej značke cez rázc. Rozsochy:
** od juhozápadu zo sedla Branisko
** od severu zo sedla Smrekovica

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Prešov
Kategória:Široké
Ján Horecký

**Ján Horecký** môže byť:
* slovenský jazykovedec (19202006), pozri Ján Horecký (jazykovedec)
* slovenský pedagóg a minister školstva (* 1968), pozri Ján Horecký (pedagóg)

Horecký, Ján
Čas malín

***Čas malín*** je štúdiový album slovenského speváka Pavla Hammela a skupiny Prúdy. Tento album vydalo v roku 1981 hudobné vydavateľstvo Opus.

V roku 2000 vyšla cez vydavateľstvo Bonton albumu reedícia. Táto verzia obsahovala ako bonusy štyri nahrávky. Medzi nimi je aj pieseň „Čas malín“, ktorá, napriek tomu, že bola titulná, v čase vydania na albume nebola a vyšla len na singli. V tom období sa s Pavlom Hammelom v štúdiu aj na pódiach striedalo viacero hudobných skupín a tak sa stalo, že spolu s titulným albumom a s bonusmi na verzii z roku 2000, sú medzi účinkujúcimi rôzne mená hudobníkov z vtedy existujúcich skupín. Nájdeme medzi nimi okrem aktuálnej zostavy Prúdov, ale aj veteránov vtedajšej hudobnej scény, skupinu Burčiak (ktorým Hammel v tom čase prispel na album *[[Pop Scop]]*), či mladý začínajúci V.V. Systém s devätnásťročným Andrejom Šebanom. V tejto zbierke nahrávok, ktorých výhradnými autormi sú prvýkrát Pavol Hammel a Boris Filan, je niekoľko vo svojej dobe často hrávaných pesničiek. Okrem titulnej skladby sú to piesne „Cirkus leto“, „Chlapci z mesta“, „ZRPŠ“ a spomedzi bonusov napríklad ešte aj „Prvý bozk“.

## Zoznam skladieb

## Výroba albumu
* Pavol Hammel – spev, akustická gitara, harmonika
;Skupina Prúdy (1 – 10):
* František Griglák – elektrická gitara, akustická gitara, syntetizátor
* Ladislav Lučenič – elektrická gitara, basová gitara, akustická gitara, vokály
* Tomáš Berka – klavír, elektrický klavír, syntetizátor
* Ján Lauko – klavír, akordeón
* Dušan Hájek – bicie nástroje
;V.V. Systém (11, 12)
* Andrej Šeban – gitara
* Stanislav Jenis – klávesové nástroje
* Dalibor Jenis – basová gitara
* Oldřich Petráš – bicie nástroje
;Skupina Burčiak (13, 14)
* Dežo Ursiny – gitara, akustická gitara, vokály
* Ladislav Lučenič – gitara
* Martin Karvaš – klavír, elektrický klavír, syntetizátor
* Jozef Krajčovič – tenor saxofón
* Pavol Daněk – basová gitara
* Ľubomír Stankovský – bicie nástroje, perkusie, vokály
* Peter Lipa – perkusie
;Vokály:
* Vokálna skupina Trend (1 – 10) – Anna Melišíková, Barbora Kóňová, Viera Briestenská
* Vokálna skupina Vivat (1 – 10) – Dežo Ursiny, Ivan Minárik, Ladislav Lučenič, Miroslav Žbirka, Pavol Hammel
;Produkcia
* Milan Vašica – zodpovedný redaktor
* Gustáv Šoral, Ivan Jombík, Ing. Juraj Filo – zvuková réžia
* Ján Lauko – hudobná réžia
* Peter Pišťanek – producent kompilácie z roku 2000
* Alexander Soldán – remastering (r. 2000)
* Michaela Kordová–Šimková – pôvodný obal, dizajn

## Referencie

Kategória:Albumy skupiny Prúdy
Kategória:Albumy skupiny Burčiak
Kategória:Albumy Pavla Hammela
Kategória:Hudobné albumy z 1981
Petrova hora (vrch v Branisku)

**Petrova hora** () je vrch v pohorí Branisko. Leží nad Vyšným Slavkovom, približne  severovýchodne od Spišského Podhradia. 

## Poloha
Nachádza sa v strednej časti Braniska, v geomorfologickom podcelku Smrekovica. Leží v Prešovskom kraji, v okrese Levoča a na katastrálnom území obce Poľanovce. Najbližšími sídlami sú severne ležiaci Vyšný Slavkov a juhozápadne situované Poľanovce, Korytné a Bijacovce.

## Opis
Petrova hora leží v hlavnom hrebeni, ktorý vedie juhozápadným smerom z masívu Smrekovice () a pokračuje cez Príkre () do sedla Branisko. Severným smerom sa nachádza Bučina (), Ostrý vrch () a Michalička (), západným Petruška () a Skala (), južným Ostrá hôrka (), Príkre (), Rudník () a Patria () a východným vrch Nad Bučom () a plytkým sedlom oddelená Smrekovica (). Masív patrí do povodia Hornádu, kde vodu z južnej časti odvádza riečka Svinka a zo západnej potok Branisko. Vrcholom vedie značená turistická trasa z Vyšného Slavkova. 

### Výhľady
Vrchol pokrýva nesúvislý, zväčša riedky lesný porast s odlesnenými plochami, ktorý umožňuje obmedzený rozhľad. Z vhodných lokalít je tak možné pozorovať okolité vrcholy Braniska, pri priaznivých podmienkach tiež Levočské vrchy, Vysoké a Belianske Tatry, východnú časť Nízkych Tatier, Hornádsku kotlinu, Slovenský raj a Volovské vrchy.

## Prístup
* po  žltej značke:
** od severu z Vyšného Slavkova cez rázc. Zelená skala
** od východu z  Kravcovej cez Smrekovicu
* po  modrej značke od juhu zo sedla Branisko cez Smrekovicu

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Levoča
Kategória:Poľanovce
Príkre (vrch v Branisku)

**Príkre** () je vrch v pohorí Branisko. Leží nad obcou Poľanovce, približne  severovýchodne od Spišského Podhradia. 

## Poloha
Nachádza sa na západnom okraji strednej časti Braniska, v geomorfologickom podcelku Smrekovica. Leží v Prešovskom kraji, v okrese Levoča a na katastrálnom území obce Poľanovce. Najbližšími sídlami sú na juhozápadnom úpätí situované Poľanovce, južne ležiace Korytné, západne Bijacovce a severne ležiaci Vyšný Slavkov.

## Opis
Príkre leží v hlavnom hrebeni, ktorý vedie od sedla Branisko severným smerom na Petrovu horu () a dominantnú Smrekovicu (). Severným smerom sa nachádza Petruška (), Michalička (), Petrova hora () a Smrekovica, východným vrch Nad Bučom (), Homôľka () a Patria (), južným Brezová (), Rajtopíky () a Rudník () a západným Ostrá hôrka () a Skala (). Masív patrí do povodia Hornádu, kde vodu z východnej časti hrebeňa odvádza riečka Svinka a zo západnej odteká potokom Branisko. Na vrchol nevedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít s redšou vegetáciou je možné pozorovať okolité vrcholy Braniska, pri priaznivých podmienkach tiež Levočské vrchy, Vysoké a Belianske Tatry, východnú časť Nízkych Tatier, Hornádsku kotlinu, Slovenský raj a Volovské vrchy.

## Prístup
Na vrchol nevedie značená trasa, no východným úbočím vedie údolím Svinky  modro značený turistický chodník od juhu zo sedla Branisko na Smrekovicu. Západným úpätím vedie  žltá značka od severu z Vyšného Slavkova do sedla Branisko.

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Vrchy pod 1000 metrov na Slovensku
Kategória:Vrchy v okrese Levoča
Kategória:Poľanovce
Greyhound: Bitka o Atlantik

**Greyhound: Bitka o Atlantik ** je americký vojnový film z roku 2020, vytvorený v réžii Aarona Schneidera na základe scenára Toma Hanksa, ktorý tiež stvárnil hlavnú postavu. Film je založený na románe anglického spisovateľa C. S. Forestera *The Good Shepherd* (1955) a opisuje príbeh jednej z lodí spojeneckej skupiny torpédoborcov, ktoré mali v bitke o Atlantik za úlohu chrániť obchodné lode a lode prepravujúce vojakov pred útokmi nemeckých ponoriek.

Okrem Hanksa vo filme hrajú v hlavných úlohách Stephen Graham, Rob Morgan, Elisabeth Shue. Pôvodne bola plánovaná kinopremiéra filmu 12. júna 2020, no pre pandémiu ochorenia COVID-19 mal film nakoniec digitálnu premiéru 10. júla 2020 na streamovacej službe Apple TV+. Film mal pozitívne ohlasy od kritikov a bol nominovaný na cenu za najlepší zvuk na 93. ročníku Academy Awards.

## Zdroj
* 

## Externé odkazy
* 
* 

Kategória:Filmy USA
Kategória:Filmy z 2020
Kategória:Filmy s tematikou druhej svetovej vojny
Kategória:Filmy podľa názvu
Dnes už viem

***Dnes už viem*** je štúdiový album slovenského speváka Pavla Hammela a skupiny Prúdy. Tento album vydalo v roku 1983 hudobné vydavateľstvo Opus. Autorom textov všetkých piesní pôvodného albumu je Boris Filan, autorom hudby je, až na prvú skladbu, Pavol Hammel. Medzi známe nahrávky patria „Zabudnuté ciele“, „Dnes už to viem“, „Až dospievam poslednú“, či pieseň o soche Rytiera Rolanda, „S holubom na hlave“.

V roku 2000 vyšla cez vydavateľstvo Bonton albumu reedícia. Táto verzia obsahovala ako bonusy osem skladieb, ktoré pochádzali z archívu štúdia L+S v Bratislave (z r. 1984). Po albume *[[Čas malín]]* Pavol Hammel spolupracoval na nahrávaní dvojalbumu *[[Divergencie]]* od skupiny Collegium musicum a *[[Pop Scop]]* od kapely Burčiak, potom nasledovalo koncertné turné s Ferom Griglákom a so skupinou Fermata. V tomto období Hammelove skladby zaujali aj v Maďarsku a začali sa črtať náznaky záujmu o spoluprácu s kapelou Locomotiv GT a Gáborom Presserom. Zrealizovať tento spoločný projekt sa nepodarilo a tak sa v štúdiu stretla partia hudobníkov, ktorá už predtým v rôznych verziách spolupracovala ako skupina Prúdy. Jedinou nahrávkou, ktorá zostala z pripravovanej spolupráce s kapelou Locomotiv GT je úvodná pieseň albumu, „Túlavý psík.“

## Zoznam skladieb

## Výroba albumu
* Pavol Hammel – spev, akustická gitara (2 – 18), harmonika
* Gábor Presser – klávesové nástroje, harmonika (1)
* Zorán Sztevanovity – akustická gitara (1)
* János Solti – bicie nástroje (1)
* František Griglák – gitara (1 – 4, 6 – 10), klávesové nástroje (2, 4, 6 – 9), klavír (2)
* Ján Lauko – klávesové nástroje (3, 5, 9 – 18), klavír (1, 3 – 18)
* Fedor Frešo – basová gitara, mandolína (1 – 4, 6 – 10)
* Pavol Kozma – bicie nástroje (2 – 4, 6 – 10)
* Laco Lučenič – basová gitara, gitara (5)
* Dušan Hájek – bicie nástroje (5)
* vokálna skupina Trend: Anna Melišíková, Barbora Ružová, Ladislav Briestenský, Viera Briestenská (1 – 10)
* Martin Karvaš – klávesové nástroje, programovanie (11 – 18)
;Produkcia
* Ing. Juraj Filo – zvuková réžia (1 – 10)
* Ján Lauko – hudobná réžia (1 – 10)
* Peter Pišťanek – producent kompilácie, text na obale (z r. 2000)
* Alexander Soldán – remastering (r. 2000)
* Daniel Zachar, Jozef Uhliarik – fotografie
* Peter Sedlák – dizajn

## Referencie

Kategória:Albumy skupiny Prúdy
Kategória:Albumy Pavla Hammela
Kategória:Hudobné albumy z 1983
Raňajky u Tiffanyho (film)

***Raňajky u Tiffanyho*** je americká romantická komédia z roku 1961. Režisérom bol Blake Edwards, scenár napísal George Axelrod, na základe predlohy od Trumana Capoteho z roku 1958. V hlavnej úlohe sa predstavila Audrey Hepburnová ako Holly Golightly, naivná, výstredná ľahkovážna slečna, ktorá sa zamiluje do nie príliš úspešného spisovateľa Paula Varjaka (George Peppard). Spoločnosť Paramount Pictures uviedla snímku do kín 5. októbra 1961, film získal komerčný úspech i priaznivé hodnotenie kritikov.

## Zdroj

Kategória:Filmy štúdia Paramount Pictures
Kategória:Filmy točené v New Yorku
Kategória:Filmy z 1961
Kategória:Filmy podľa názvu
Kategória:Filmy režírované Blakom Edwardsom
Kategória:Filmy s hudbou Henryho Manciniho
UKF Nitra

**UKF Nitra** môže byť skratka pre:

* športový klub, pozri Volley project UKF Nitra
* vysokú školu, pozri Univerzita Konštantína Filozofa v Nitre
Kravcová (vrch v Branisku)

**Kravcová** () je vrch v pohorí Branisko. Leží nad Šindliarom, približne  juhozápadne od Lipian. 

## Poloha
Nachádza sa v strede severnej časti Braniska, v geomorfologickom podcelku Smrekovica. Leží v Prešovskom kraji, na hranici okresov Prešov a Levoča a zasahuje na katastrálne územie obce Lipovce a Vyšný Slavkov. Najbližšími sídlami sú severozápadne ležiaci Vyšný Slavkov, juhozápadne sú Poľanovce a Korytné, východným smerom sú situované obce Šindliar a Lipovce a severovýchodne obec Lačnov.

## Opis
Kravcová leží v hlavnom hrebeni pohoria, medzi Smrekovicou () a Boldigaňom (). Východne sa nachádza Červená skala (), Suchý vrch () a Homôľka (), južne Zvolanská (), Patria () a Nad Bučom (), západne Petrova hora () a Smrekovica () a severne Veľká skala () a Boldigaň (). Severné svahy odvodňuje Antalov potok do rieky Torysa, voda z južnej časti hrebeňa odteká Suchým potokom do Hornádu. V blízkosti vrcholu sa križujú značené turistické chodníky z Lipoviec a Vyšného Slavkova. 

### Výhľady
Vrchol pokrýva nesúvislý lesný porast s veľkými odlesnenými plochami, ktoré umožňujú obmedzený rozhľad. Z vhodných lokalít je tak možné pozorovať okolité vrcholy Braniska, pri priaznivých podmienkach tiež Čiernu horu, Slanské vrchy, Šarišskú vrchovinu, Čergov a Levočské vrchy.

## Prístup
* po  žltej turistickej značke:
** od východu zo Šindliara cez sedlo Smrekovica
** od severozápadu z Vyšného Slavkova cez Smrekovicu
* po  modrej značke:
** od východu z Lipoviec cez rázc. Pod Kravcovou
** od juhozápadu zo sedla Branisko
** od severozápadu z Vyšného Slavkova cez Boldigaň
* po  zelenej značke:
** od juhozápadu zo sedla Branisko 
** od severu z Lačnovského sedla cez rázc. Pod Kravcovou

## Referencie

## Pozri aj
* Smrekovica (geomorfologický podcelok)
* Branisko
* Zoznam vrcholov v Branisku

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Prešov
Kategória:Vrchy v okrese Levoča
Kategória:Lipovce
Kategória:Vyšný Slavkov
Drop a Beat

„**Drop a Beat**“ je skladba amerického elektronického hudobníka Mobyho, ktorá bola vydaná ako druhý singel z jeho debutového rovnomenného albumu. Skladba zaznamenala úspech ako predchodca (Go). Pôvodne bola vydaná v kompilácii Instinct Dance pod jeho pseudonymom "Brainstorm". Singel dosiahol 6. miesto v rebríčku Hot Dance Club Play.

## Zoznam skladieb

# "Drop a Beat" - 4:21
# "Drop a Beat (Deep Mix)" - 5:57
# Electricity - 3:27
# UHF 2 - 4:59

## Zdroj

Kategória:Piesne Mobyho
Windsorovci

**Windsorská dynastia** alebo **dynastia Windsor** (čítaj windzor) (angl. *House of Windsor*) je súčasný vládnuci panovnícky rod v Spojenom kráľovstve Veľkej Británie a Severného Írska a v niektorých krajinách Commonwealthu. Pôvodne sasko-kobursko-gothajsko-hannoverská dynastia (potomkovia kráľovnej Viktórie, ktorá pochádzala z hannoverskej dynastie a jej manžela princa Alberta Sasko-Koburského).

## História
náhľad|vľavo|Kráľ Juraj V. - zakladateľ dynastie
Kritické obdobie pre kráľovskú rodinu znamenalo predovšetkým obdobie prvej svetovej vojny (1914 – 1918), kedy bola Veľká Británia vo vojnovom stave s Nemeckom a v krajine panovala silne protinemecká nálada. Kráľovský pár mal z oboch strán nemeckých predkov aj príbuzných, z ktorých predovšetkým nemecký cisár Viliam II., bratranec kráľov, predstavoval pre Britov neuveriteľnú hrôzu z vojny. Juraj V. teda 17. júla 1917 prijal rozhodnutie, že nemecky znejúci názov *Saxe-Coburg-Gotha* nahradí viac anglicky znejúcim názvom Windsor, čím sa mu podarilo do istej miery upokojiť nacionalistov, z ktorých začal mať obavy. Špecificky prijal slovo Windsor ako priezvisko pre všetkých potomkov kráľovnej Viktórie, ktorí sídlili v Spojenom kráľovstve, okrem žien, ktoré sa do týchto rodín vydali.

V dôsledku udalostí a politických zmien počas prvej svetovej vojny a po nej bolo mnoho európskych monarchov zbavených trónov kráľa či cisára. Tak sa stalo aj s bratrancom Juraja V., ruským cárom Mikulášom II., ktorý bol v roku 1917 zosadený z trónu a roku 1918 s celou rodinou boľševikmi zavraždený. Nemalú časť monarchov (Rakúsko, Nemecko, Grécko a Španielsko) zosadili revolučné zmeny v dôsledku prvej svetovej vojny z trónu. Mnohí z nich boli s Jurajom V. príbuzní. Ten sa začal o svoje miesto na tróne vážne a oprávnene obávať a snažil sa zachrániť svojich príbuzných monarchov, medzi ktorých patril napr. princ Ondrej Grécky a princezná Alice z Battenbergu a ich deti, vrátane princa Philipa, ktorý sa neskôr oženil s vnučkou Juraja V., kráľovnou Alžbetou II.

Roku 1960 bol názov Windsorskej dynastie pozmenený podľa mena manžela Alžbety II. princa Philipa na Mountbatten-Windsor pre vzdialenejších potomkov s tým, že kráľovná sama a jej priami potomkovia si podržia priezvisko Windsor.

## Panovníci Spojeného kráľovstva z dynastie Windsor (resp. Sasko-Coburg-Gotha)
*[[Sasko-cobursko-gothajská dynastia|Dynastia Sasko-Coburg-Gotha]]*
* 1901 – 1910 Eduard VII. 

*Windsorská dynastia*

* 1910 – 1936 Juraj V., v roku 1917 premenoval svoju dynastiu na Windsorskú
* 1936 - 1936 Eduard VIII.
* 1936 – 1952 Juraj VI.
* 1952 – 2022 Alžbeta II.
* 2022 – doposiaľ Karol III.

## Iné projekty

## Zdroj

Kategória:Windsorovci
Kategória:Britská monarchia
Divadielka v tráve

***Divadielka v tráve*** je štúdiový album slovenského speváka Pavla Hammela a skupiny Prúdy. Tento album vydalo v roku 1984 hudobné vydavateľstvo Opus. Autorom textov všetkých piesní pôvodného albumu je Boris Filan, autormi hudby sú: Pavol Hammel, Ján Lauko a František Griglák. 

Medzi známejšie nahrávky patria: „Ruža v aspiku“, či pieseň o pani, ktorá vynašla plyšového medveďa s názvom „Margaréta Steiffová“.

## Zoznam skladieb

## Výroba albumu
* Pavol Hammel – spev, akustická gitara, harmonika
* František Griglák – gitara, klávesové nástroje
* Ján Lauko – klavír
* Fedor Frešo – basová gitara, mandolína
* Karol Oláh – bicie nástroje
* Vokálna skupina Vivat – Dežo Ursiny, Ivan Minárik, Ladislav Lučenič, Miroslav Žbirka, Pavol Hammel
;Produkcia
* Milan Vašica – zodpovedný redaktor
* Ing. Juraj Filo – zvuková réžia
* Ján Lauko – hudobná réžia
* Alan Lesyk – dizajn

## Referencie

Kategória:Albumy skupiny Prúdy
Kategória:Albumy Pavla Hammela
Kategória:Hudobné albumy z 1984
Levočská pätka

[náhľad|Detail levočskej pätky v gotickom [ambite Starého minoritského kláštora v Levoči]]
**Levočská pätka** je ojedinelý architektonický prvok gotickej architektúry, vyskytujúci sa len v Levoči, na Spiši.  Ide o charakteristickú ostrohovitú pätku ukončenú päťnásobnou podkrúženou alebo rozštiepenou konzolou. 

Levočská pätka je pravdepodobne odvodená z architektonického tvaroslovia mendikantských stavieb podunajského prostredia z raného 14. storočia, akými sú napríklad chór dominikánskeho kostola v Kremži (Krems an der Donau, prvá štvrtina 14. storočia), chór bývalého minoritského kostola v Stein an der Donau (okolo roku 1320), bývalý klariský kostol v Sankt Veit an der Glan (druhá štvrtina 14. storočia) či Kaplnka svätej Kataríny v Bratislave (pred rokom 1325). Podľa Juraja Źáryho sa ostrohovito podkrúžované skrátené prípory používali na prelome 13. a 14. storočia, ako napríklad v klariskom kláštore v Dürnsteine (12891304) alebo v cisterciánskom kláštore Zlatá Koruna (1300). Neskôr sa stali súčasťou tvaroslovného repertoáru cisterciánských stavebných hút v nemeckom prostredí.

Rôzne variácie levočskej pätky sa nachádzajú najmä v presbytériu Kostola Panny Márie Kráľovnej anjelov a svätého Ladislava, ambite a vo východnom krídle bývalého Minoritského kláštora v Levoči. Ďalej v Bazilike svätého Jakuba a v jednom prípade na severnej strane sakristie v Kostole svätého Serváca vo Vrbove (1350), kde už nedosahuje kvality levočskej pätky. 

Termín levočská pätka prvý krát použil Jaroslav Bureš v roku 1965 vo svojej dizertačnej práci: *Středověké stavby slovenských mendikantů. Příspěvek k charakteristice slovenské gotiky*. Termín sa neskôr ujal aj v odbornej literatúre.

## Galéria

Súbor:Dominikanerkirche Krems 06.jpg|Polia krížových klenieb v chóre dominikánskeho kostola sú ukončené rozštiepenými a podkrúženými konzolami, prvá štvrtina 14. storočia, Krems an der Donau, Rakúsko
Súbor:St.Veit Klosterkirche innen.jpg|Polia krížových klenieb v lodi bývalého klariského kostola sú ukončené rozštiepenými a podkrúženými konzolami, druhá štvrtina 14. storočia, Sankt Veit an der Glan, Rakúsko
Súbor:Zlatá Koruna, klášter, Zlatá Koruna, kapitulní síň.jpg|Polia krížových klenieb v kapitulnej sieni kláštora Zlatá Koruna sú ukončené pokrúženými konzolami, 1300, Zlatá Koruna, Česko
Súbor:Choir Saint Ladislaus Church in Levoča-interior.jpg|Levočské pätky v presbytériu Starého minoritského kostola, prvá polovica 14. storočia, Levoča


## Poznámky

## Referencie

## Literatúra
*  
* 

Kategória:Architektonické prvky
Kategória:Kresťanská architektúra
Kategória:Gotická architektúra
Kategória:Spiš
Kategória:Levoča
Kategória:Pomenovania podľa Levoče
Kryoskopická konštanta

**Kryoskopická konštanta**, označovaná ***K<sub>kr</sub>*** alebo ***K<sub>k</sub>***, popisuje vplyv molality rozpustenej látky na zmenu teploty tuhnutia rozpúšťadla. Vďaka nej sa dá vyjadriť závislosť medzi týmito veličinami:

:\Delta T_K = i K_{kr} \tilde{m} 

kde *ΔT<sub>K</sub>* je zmena teploty tuhnutia (v Kelvinoch), *i* je van 't Hoffov faktor, ktorý popisuje, na koľko častí sa látka disociuje v roztoku, a *m̃* je molalita. Vzťah platí len pre zriedené roztoky. Kryoskopická konštanta má rozmer K mol-1 kg.

## Hodnota
Kryoskopická konštanta je vlastnosťou daného rozpúšťadla. Je možné ju spočítať podľa vzťahu

:K_{kr} = \frac{R \cdot M_{roz} \cdot T^{2}}{\Delta_\mathrm{top}H}

kde *R* je plynová konštanta, *M<sub>roz</sub>* je molárna hmotnosť rozpúšťadla, *T* je teplota tuhnutia rozpúšťadla a *Δ<sub>top</sub>H* je skupenské teplo topenia rozpúšťadla. Tento vzťah vychádza z rovnosti chemického potenciálu pevnej a kvapalnej fázy pri bode tuhnutia, kedy je molárna Gibbsova energia fázovej premeny rovná nule.

Rôzne látky majú rôzne kryoskopické konštanty:

## Využitie v kryoskopii
Pomocou kryoskopie je možné určiť molárnu hmotnosť látky, pokiaľ je známa kryoskopická konštanta. Zmena teploty tuhnutia patrí medzi koligatívne vlastnosti roztokov, takže táto zmena nie je závislá na druhu rozpustenej látky, len na jej množstve (resp. množstve častíc rozpustených v roztoku). Podobnou metódou ku kryoskopii je ebulioskopia, v ktorej sa používa ebulioskopická konštanta.

## Referencie

Kategória:Fázové prechody
Kategória:Termodynamické vlastnosti